APSTIPRINĀTS AR LZS Valdes lēmumu 21/20, 09.12.2020.

PAPILDINĀTS AR LZS Valdes lēmumu 2/21, 12.02.2021.

**Latvijas Zēģelētāju savienība**

**Tiesnešu kolēģijas nolikums**

1. **Vispārīgie noteikumi, mērķi un uzdevumi**
   1. Latvijas Zēģelētāju savienības (turpmāk tekstā LZS) Tiesnešu kolēģija (turpmāk tekstā TK) darbojas saskaņā ar Latvijas Republikas normatīvajiem tiesību aktiem, LZS statūtiem, LZS pilnsapulces lēmumiem un LZS valdes lēmumiem, šo nolikumu un ievēro starptautiskās burāšanas federācijas – *World Sailing* (turpmāk tekstā WS) apstiprinātos burāšanas sacensību noteikumus – *Racing Rules of Sailing* (turpmāk tekstā BSN*),* WSnoteikto burāšanas sporta tiesnešu uzvedības kodeksu *World Sailing Race Officials Code of Conduct*.

* 1. Tiesnešu kolēģija ir burāšanas sporta tiesnešu apvienība, kurā iekļauti burāšanas sporta tiesneši, kuri reģistrēti burāšanas sporta tiesnešu reģistrā.
  2. Tiesnešu kolēģijas mērķis ir vienot un apmācīt burāšanas sporta tiesnešus, lai nodrošinātu godīgu sacensību norisi saskaņā ar spēkā esošajiem sacensību noteikumiem, celtu burāšanas sporta prestižu, kā arī veicinātu sportistu uzticēšanos burāšanas sporta tiesnešu profesionalitātei un objektivitātei.
  3. Tiesnešu kolēģijas uzdevumi ir:
     1. koordinēt burāšanas sporta tiesnešu darbību Latvijā;
     2. organizēt burāšanas sporta tiesnešu mācības un kvalifikācijas celšanas seminārus;
     3. noteikt burāšanas sporta tiesnešu kvalifikācijas kategorijas, to piešķiršanas kārtību un noteikumus;
     4. sagatavot un apstiprināt testu uzdevumus burāšanas sporta tiesnešu kvalifikācijas kategoriju zināšanu pārbaudēm;
     5. organizēt un pieņemt burāšanas sporta tiesnešu kvalifikācijas kategoriju testus;
     6. piešķirt burāšanas sporta tiesnešu kvalifikācijas kategorijas;
     7. nodrošināt burāšanas sporta tiesnešu reģistra datu atbilstību TK lēmumiem par burāšanas sporta tiesnešu kvalifikāciju;
     8. veicināt jaunu burāšanas sporta tiesnešu sagatavošanu;
     9. saskaņā ar BSN izskatīt, izvērtēt un pieņemt lēmumus par apelācijām, iesniegumiem un strīdiem saistībā ar sacensību noteikumu ievērošanu; TK lēmums ir galīgs un nav apstrīdams;
     10. apstiprināt BSN tulkojuma latviešu valodā autentiskumu;
     11. izstrādāt un publicēt BSN piemērošanas prakses Latvijā komentārus.
  4. Atbilstoši šim nolikumam, burāšanas sporta tiesnešiem tiek piešķirtas šādas kvalifikācijas kategorijas:
     1. Kluba kategorijas tiesnesis;
     2. Pirmās kategorijas tiesnesis;
     3. Pirmās kategorijas tiesnesis sekretārs;
     4. Nacionālās kategorijas tiesnesis;
     5. Nacionālās kategorijas tiesnesis sekretārs.
  5. Ja persona izrādījusi interesi iegūt burāšanas sporta tiesneša kvalifikāciju, tā kā LZS dalīborganizācijas biedrs iesniedz pieteikumu TK valdei. Tiesnešu kolēģijas valde šīs personas kā tiesneša palīga datus ievada burāšanas sporta tiesnešu reģistrā. Burāšanas sacensībās tiesneša palīga pienākumu apjomu un atbildību nosaka katru atsevišķu sacensību galvenais tiesnesis.
  6. Burāšanas sacensībās burāšanas sporta tiesneši ir sacensību amatpersonas *(angļu valodā Race Officials),* ko apzīmē ar iekavās norādītajiem burtu simboliem:
     1. sacensību komitejas locekļi (RC);
     2. sacensību sekretariāta darbinieki (S);
     3. jahtu mērītāji un tehniskās komitejas locekļi (TC);
     4. protestu komitejas (žūrijas) locekļi (PC).

1. **Struktūra un darbības principi**
   1. Tiesnešu kolēģijas darbu organizē un vada tiesnešu kolēģijas valde četru pirmās, nacionālās vai starptautiskās kvalifikācijas kategorijas burāšanas sporta tiesnešu sastāvā.
   2. Tiesnešu kolēģijas valde tiek ievēlēta burāšanas sporta tiesnešu kopsapulcē, kas notiek ne vēlāk kā divus mēnešus pirms tam, kad stājas spēkā WS pieņemtie BSN. TK valdi apstiprina LZS valde.
   3. Tiesnešu kolēģijas kompetences jautājumos var tikt organizētas regulāras vai ārkārtas kopsapulces. Burāšanas sporta tiesnešu regulārās kopsapulces var sasaukt TK valde jebkurā laikā. Burāšanas sporta tiesnešu ārkārtas kopsapulces var sasaukt, ja to pieprasa ne mazāk kā 2/3 balsstiesīgo burāšanas sporta tiesnešu vai LZS valde.
   4. Burāšanas sporta tiesnešu kopsapulce ir lemttiesīga, ja tajā piedalās vairāk nekā puse no burāšanas sporta tiesnešu reģistrā ierakstītiem balsstiesīgiem burāšanas sporta tiesnešiem. Katram balsstiesīgam kopsapulces dalībniekam ir viena balss. Kluba kategoriju tiesneši un tiesnešu palīgi balsojumā nepiedalās.
   5. Burāšanas sporta tiesnešu kopsapulce balsojumā par TK valdi vispirms balso par priekšsēdētāju un pēc tam par trim TK valdes locekļiem. Lēmumi tiek pieņemti ar vienkāršu balsu vairākumu.
   6. Tiesnešu kolēģijas valde sastāv no:
      1. valdes priekšsēdētāja;
      2. valdes priekšsēdētāja vietnieka;
      3. valdes locekļa;
      4. valdes sekretāra lietveža.
   7. TK valdes priekšsēdētājs vada un organizē TK valdes sēdes. Tiesnešu kolēģijas valde ir lemttiesīga, ja valdes sēdē piedalās vairāk kā puse TK valdes locekļu. Sēdes lēmumi tiek pieņemti ar vienkāršu balsu vairākumu. Vienāda balsu skaita gadījumā izšķirošā ir valdes priekšsēdētāja balss.
   8. TK valde var izveidot “Kvalifikācijas”, “Burāšanas sporta tiesnešu reģistra”, “BSN”, “Apelācijas”, “Disciplināro” un pēc vajadzības arī citas pastāvīgas vai terminētas darbības komisijas. Komisiju uzdevumus, darba kārtību un sastāvu nosaka TK valde.
   9. TK valdes pienākums savas kompetences ietvaros ir sniegt atbildes uz LZS valdes locekļu un LZS dalīborganizāciju rakstiskiem jautājumiem 10 darba dienu laikā.
   10. TK valdes pilnvaras var atsaukt ar burāšanas sporta tiesnešu ārkārtas kopsapulces lēmumu.
2. **Burāšanas sporta tiesnešu kvalifikācijas kategorijas**
   1. Kluba kategorijas tiesnesis ir:
      1. LZS dalīborganizācijas, kluba (jahtkluba) biedrs;
      2. atbilstoši LZS dalīborganizācijas, kluba (jahtkluba) iekšējiem noteikumiem par kluba kategorijas tiesneša kvalifikācijas piešķiršanu, atņemšanu, atjaunošanu, saņēmis kluba tiesneša kategoriju. Kluba tiesnešu kategoriju apstiprina TK valde.
   2. Pirmās kategorijas tiesnesi ir:
      1. burāšanas sporta tiesnesis, kuram ir kluba kategorijas burāšanas sporta tiesneša kvalifikācija;
      2. nokārtojis pirmās kategorijas burāšanas sporta tiesneša kvalifikācijas teorētisko un praktisko ieskaiti par BSN 4.daļas noteikumiem;
      3. trīs gadu laikā ir bijis astoņu sacensību amatpersona:
         1. galvenais tiesnesis, protestu komitejas priekšsēdētājs vai galvenais sekretārs, kurš piedalījies tiesāšanā ne mazāk kā trīs WS nacionālās burāšanas federācijas (turpmāk tekstā NBF) dalīborganizācijas rīkotu sacensību tiesāšanā;
         2. distances galvenais tiesnesis, galvenais sekretārs, sacensību vai protestu komitejas loceklis, kurš piedalījies ne mazāk kā piecu NBF dalīborganizācijas rīkotu sacensību tiesāšanā;
      4. saņēmis divu pirmās vai augstākas kategorijas tiesnešu rekomendācijas;
      5. kuram ir motorlaivas vadītāja apliecība.
   3. Pirmās kategorijas tiesnesis sekretārs ir:
      1. LZS dalīborganizācijas, kluba (jahtkluba) biedrs;
      2. nokārtojis teorētisko un praktisko ieskaiti par BSN 4. un 5. daļas noteikumiem;
      3. saņēmis LZS dalīborganizācijas rekomendāciju;
      4. saņēmis viena nacionālās vai starptautiskās kvalifikācijas kategorijas tiesneša rekomendāciju;
      5. kā tiesnesis sekretārs piedalījies ne mazāk kā trīs LZS vai citas NBF dalīborganizāciju rīkotajās sacensībās;
      6. ar angļu valodas zināšanām, lai veiktu tiesneša sekretāra pienākumus.
   4. Nacionālās kategorijas tiesnesi ir:
      1. burāšanas sporta tiesnesis, kuram ir pirmās kategorijas burāšanas sporta tiesneša kvalifikācija;
      2. nokārtojis nacionālās kategorijas burāšanas sporta tiesneša kvalifikācijas teorētisko un praktisko ieskaiti, vai sagatavojis nacionālās kategorijas burāšanas sporta tiesneša kvalifikācijas teorētiskās un praktiskās ieskaites uzdevumus, vai bijis instruktors mācību semināros, kuros tiek sagatavoti pretendenti nacionālās burāšanas sporta tiesneša kategorijas ieskaitei;
      3. kā galvenais tiesnesis, distances galvenais tiesnesis, protestu komitejas loceklis, galvenais sekretārs vai distances sekretārs piedalījies ne mazāk kā trīs Latvijas burāšanas čempionātu tiesāšanā;
      4. kā galvenais tiesnesis piedalījies ne mazāk kā trīs NBF dalīborganizāciju rīkotu sacensību tiesāšanā;
      5. saņēmis divu nacionālās vai augstākas kategorijas tiesnešu rekomendācijas.
   5. Nacionālās kategorijas tiesnesis sekretārs ir:
      1. burāšanas sporta tiesnesis, kuram ir pirmās kategorijas tiesneša sekretāra kvalifikācija;
      2. nokārtojis teorētisko un praktisko ieskaiti par BSN 4. un 5. daļas noteikumiem;
      3. kā sekretārs piedalījies ne mazāk kā piecās LZS dalīborganizāciju rīkotajās sacensībās;
      4. kā sekretariāta loceklis piedalījies ne mazāk kā trīs LZS vai citas NBF rīkotajās sacensībās;
      5. saņēmis viena nacionālās vai augstākas kategorijas tiesneša rekomendāciju;
      6. kuram ir motorlaivas vadītāja apliecība.
3. **Tiesnešu kvalifikācijas piešķiršana, atņemšana un atjaunošana**
   1. Burāšanas sporta tiesnešu kvalifikācijas kategorijas Latvijā piešķir TK valde saskaņā ar šo nolikumu.
   2. Burāšanas sporta tiesneša kvalifikācijas kategorijas apstiprināšanai vai paaugstināšanai nepieciešamo dokumentu sarakstu un to iesniegšanas kārtību Latvijā nosaka TK valde.
   3. Jahtu mērītāja kvalifikācijas kategoriju piešķir attiecīgās starptautiskās vai nacionālās klašu asociācijas saskaņā ar WS noteikumiem.
   4. Starptautisko burāšanas sporta tiesnešu kvalifikācijas kategoriju piešķir saskaņā ar WS noteikumiem.
   5. TK valde lemj par burāšanas sporta tiesneša kvalifikācijas neatbilstību piešķirtajai kategorijai, ja:
      1. Kluba kategorijas tiesnesis:
         1. divu navigācijas sezonu laikā nav bijis sacensību amatpersona (*stājas spēkā 31.12.2021.*, *LZS Valdes lēmums Nr. 2/21, 12.02.2021*.);
         2. nav nokārtojis savai vai augstākai kategorijai atbilstošo, teorētisko un praktisko zināšanu pārbaudi par spēkā esošiem BSN (*stājas spēkā 01.03.2022.*, *LZS Valdes lēmums Nr. 2/21, 12.02.2021*.);
      2. Pirmās un nacionālās kategorijas tiesnesis:
         1. divu navigācijas sezonu laikā nav bijis sacensību amatpersona nevienā NBF rīkotajās sacensībās (*stājas spēkā 31.12.2021.*, *LZS Valdes lēmums Nr. 2/21, 12.02.2021*.);
         2. nav nokārtojis savai vai augstākai kategorijai atbilstošo, teorētisko un praktisko zināšanu pārbaudi par spēkā esošiem BSN (*stājas spēkā 01.03.2022.*, *LZS Valdes lēmums Nr. 2/21, 12.02.2021*.).
   6. Lēmumu par burāšanas sporta tiesneša neatbilstību kvalifikācijas kategorijai un kvalifikācijas kategorijas atņemšanu pieņem TK valde.
   7. Lai atjaunotu burāšanas sporta tiesneša kvalifikācijas kategoriju, personai ir jāveic visas šajā nolikumā aprakstītās darbības attiecīgās kvalifikācijas iegūšanai.
4. **Tiesnešu reģistrs** 
   1. Burāšanas sporta tiesnešu reģistru LZS uzdevumā izveido un pārvalda (uztur, atjauno datus un pilnveido sistēmu) TK valde. Par obligātiem burāšanas sporta tiesnešu reģistrā norādāmiem datiem tiek noteikti: burāšanas sporta tiesneša vārds, uzvārds, piešķirtās kvalifikācijas kategorija un tās iegūšanas datums, tiesātās sacensības un sacensību amatpersonas pienākumi. (*izveidot burāšanas sporta tiesnešu reģistru līdz 01.03.2022., Valdes lēmums Nr. 2/21, 12.02.2021.*)
   2. Par burāšanas sporta tiesnešu reģistrā esošo datu precizitāti un aktualitāti atbild TK valdes priekšsēdētājs.